kardosdrur/scandi-wiki huggingface dataset:
Rhys Chatham

Rhys Chatham (født 19. september 1952, New York) er amerikansk komponist, guitarist og trompetist.

Han var den betydeligste fornyer af amerikansk guitarkompositationsmusik i anden halvdel af 1900-tallet og en afgørende inspiration for noise rock og post-rock i 1980'erne og 1990'erne.

Diskografi 
 Factor X. CD, Moers Music, 1983.
 Die Donnergötter. CD/LP, Dossier Records ; Table of the Elements, Radium, 2006.
 Neon. CD/LP, Ninja Tune, Ntone, 1996.
 Septile. CD/LP, Ninja Tune, Ntone, 1997.
 Hard Edge. CD, The Wire Editions, 1999.
 A Rhys Chatham Compendium: 1971-1989. CD, Table of the Elements, 2002.
 An Angel Moves Too Fast to See. 3xCD Box, Table of the Elements, 2003.
 Echo Solo. LP, Table of the Elements, Azoth, 2003.
 Three Aspects of the Name. LP, Table of the Elements, Lanthanides, 2004.
 Two Gongs. CD, Table of the Elements, Radium, 2006.
 An Angel Moves Too Fast to See. CD/LP, Table of the Elements, Radium, 2006.
 A Crimson Grail. CD, Table Of The Elements, Radium, 2007.

Apparitions dans des compilations 
 From The Kitchen Archives No. 3. Amplified: New Music Meets Rock, 1981-1986. CD, Orange Mountain Music, 2006.
 A Field Guide to Table of the Elements. 2xCD, Table of the Elements, 2006.

Se også 
 No Wave
 Glenn Branca
 La Monte Young

Noter 

 Chatham bio Allmusic.com
 Marc Masters, (2007) "No Wave", Black Dog Publishing, London
 Kurzbiografie, Piero Scaruffi (engl./ital.)

Kilder/henvisninger 
 Myspace-Profil Chatham
 Rhys Chatham's Table of the Elements site 
 Diskografie, Discogs

Komponister fra USA
Trompetister fra USA
Personer fra New York
Rover 25

Rover 25 var en bilmodel fra Rover, som blev introduceret i efteråret 1999 til modelåret 2000.

Den var en faceliftet udgave af forgængeren, Rover 200 serie, og fandtes med benzinmotorer fra 1,1 til 1,8 liter og dieselmotorer på 2,0 liter.

Produktionen af Rover 25 blev indstillet i 2005, da Rover gik konkurs.

Motorer

Kilde

Eksterne henvisninger 

25
Minibiler
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Den Offentlige Informationsserver

Den Offentlige Informationsserver (OIS) er en samling af en række danske registre relateret til ejendomsdata drevet af Erhvervs- og Byggestyrelsen. OIS er ikke dataejer men samler registrene og stiller dem til rådighed for offentligheden. 

Følgende registre er tilgængelige via OIS:
 Bygnings- og Boligregistret (BBR)
 Det Fælleskommunale Ejendomsstamregister (ESR)
 Krydsreferenceregistret (KRR)
 Matrikelregistret (MATR)
 De Officielle Standard Adresser og Koordinater (OSAK)
 Planregistret (PLAN)
 Statens Salgs- og Vurderingsregister (SVUR)

Adgang til data
Data i OIS er i princippet gratis, men leverancen er dog finansieret af brugerne. Enkeltopslag kan udføres gratis på http://www.ois.dk , hvorimod masseudtræk kan leveres gennem en abonnementsordning eller købes gennem eksterne distributører.

Eksterne henvisninger
 Den Offentlige Informationsservers hjemmeside 
 Om OIS hos Erhvervs- og Byggestyrelsen 

Offentlig it
Danmark
Val Kilmer

Val Edward Kilmer (født 31. december 1959) er en amerikansk forfatter, film- og teaterskuespiller. Han er født i Los Angeles, Californien. 

Kilmer begyndte sin professionelle karriere som skuespiller på teateret. Han debuterede på det store lærred i 1984 i komedien Top Secret! og to år efter spillede han Tom 'Iceman' Kazansky i Top Gun fra 1986. Han fik sit store internationale gennembrud da han spillede The Doors-forsangeren Jim Morrison i Oliver Stone's The Doors fra 1991. Og har siden da arbejdet med mange store Stjerne blandt andet (50 Cent - Curtis Jackson) i filmen "Gun" fra 2010. hvori han spiller hovedrollen sammen med Curtis Jackson.

I 1993 spillede han overfor Kurt Russell i Westernfilmen Tombstone og i juli 1994 blev det annonceret at Val Kilmer skulle overtage rollen som Batman/Bruce Wayne fra Michael Keaton. 

Fra 1988 til 1996 var Kilmer gift med den britiske skuespillerinde Joanne Whalley, som han mødte, da de begge spillede med i fantasy-filmen Willow. Val og Joanne har to børn sammen.
Siden The Doors-filmen har Val Kilmer og instruktøren Oliver Stone været gode venner, og det var af flere omgange planen at Val skulle spille titelrollen i storfilmen Alexander. Men da projektet blev forsinket flere år måtte roller overlades til den noget yngre Colin Farrell. I stedet spiller Val rollen som Alexanders far Philip.
I 2010 forventedes det at Val ville debutere som instruktør med filmen Mark Twain and Mary Baker Eddy; ti år senere var projektet stadig på tegnebrættet. 

Han har desuden skrevet bogen, I'm Your Huckleberry: A Memoir, som han udgav 21 April 2020.

Filmografi 

 Gun (2010)
 Felon (2008)
 Conspiracy (2008)
 Deja vu (2006)
 Played (2006)
 Kiss Kiss Bang Bang (2005)
 Alexander (2004)
 Mindhunters (2004)
 Spartan (2004)
 Blind Horizon (2003)
 The Missing (2003)
 The Wonderland Murders – Wonderland (2003)
 The Salton Sea (2002)
 Red Planet (2000)
 Pollock (2000)
 At First Sight (1999)
 Prinsen af Egypten – The Prince of Egypt (1998)
 The Saint (1997)
 The Ghost and the Darkness (1996)
 Heat (1995)
 Batman Forever (1995)
 Tombstone (1993)
 True Romance (1993)
 Tordenhjerte – Thunderheart (1992)
 The Doors (1991)
 Kill Me Again (1989)
 Willow (1988)
 Top Gun (1986)
 Geniskolen – Real Genius (1985)
 Top Secret! (1984)

Eksterne henvisninger 

 
 
 

Indiansk-amerikanere
Skuespillere fra Californien
Personer fra Los Angeles
Jørgen Knudsen

Jørgen Knudsen (født 22. marts 1926, død 1. september 2017) var en dansk højskolelærer og forfatter, der fra begyndelsen af 1980'erne til 2004 skrev en omfattende ottebinds monografi om Georg Brandes. Det samlede værk fylder mere end 2700 sider.

Biografi
Jørgen Knudsen var søn af Helge Knudsen, som var korrespondent for Berlingske Tidende i Berlin under det nazistiske regime. Jørgen Knudsen blev sendt hjem til Danmark for at få studentereksamen på Herlufsholm og blev senere mag.art. i litteraturhistorie. Med denne baggrund blev Knudsen ansat som dansk lektor på Bonn Universitet i 1950'erne.. Da han vendte hjem til Danmark, blev han anmelder for Information. Han fik ansættelse på Askov Højskole, men brød sammen med andre utilfredse lærere med denne i 1972, hvor han var medstifter af Kolding Højskole, som han var forstander for indtil 1977.. I årene 1997-2000 var Jørgen Knudsen præsident (formand) for den danske afdeling af forfattersammenslutningen PEN International. Senere blev han mangeårig formand for Brandes Selskabet og æresdoktor ved Københavns Universitet. Han blev tildelt livsvarig ydelse fra Statens Kunstfond.

Referencer

Eksterne henvisninger 
 
 Brandes Selskabet
 Litteraturpriser.dk
 Artikel i Kristeligt Dagblad om afslutningen af værket om Georg Brandes

Kulturradikale personer
Debattører fra Danmark
Litteraturhistorikere fra Danmark
Kunstnere på finansloven (afdøde)
Skolefolk fra Danmark
Faglitterære forfattere fra Danmark
Kommunister fra Danmark
Æresdoktorer ved Københavns Universitet
Dansksprogede forfattere fra Danmark
Modtagere af Søren Gyldendal-prisen
Herlovianere
Personer i Kraks Blå Bog (afdøde)
Signe Molde

Signe Molde-Amelung (født 2. juni 1977) er en dansk tv-vært, mest kendt fra Det Nye Talkshow på DR1 og Quizzen med Signe Molde.

Karriere 
Signe var vært i X Factor i 2013, hvor hun erstattede Lise Rønne.

Hun har tidligere været vært på forskellige programmer på TV 2 Zulu, bl.a. Sara & Signe og Zulu Late Night Live.

I forbindelse med sit arbejde på Det Nye Talkshow modtog Signe Molde-Amelung en bøde på 10.000 kroner og en anmærkning på straffeattesten, efter at hun ved en reception på den nye politistation i Nykøbing Sjælland den 8. marts 2011 hev en økse, en peberspray og adskillige knive op af sin håndtaske.
Politiet kunne ikke se det morsomme i den happening og kvitterede med en sigtelse for overtrædelse af våbenloven og et efterfølgende bødeforlæg, som blev betalt i oktober 2011. Også studievært Anders Lund Madsen og redaktionschef Ole Rahbek fik bøder på henholdsvis 10.000 og 12.000 kroner.

Privat 
Privat er hun gift med Peter Molde-Amelung.

Referencer

Eksterne henvisninger 
 

Studieværter fra Danmark
Ansatte i DR
Journalister fra Danmark
Modtagere af DR's Sprogpris
Personer i Kraks Blå Bog
Studenter fra Ordrup Gymnasium
Eclipse (bog)

Eclipse også kaldet Formørkelse på dansk er den tredje bog i Tusmørke-serien og første gang udgivet i 2009. De andre bøger hedder Tusmørke, New Moon og Breaking Dawn. Bogserien er skrevet af Stephenie Meyer.

Personer 
Isabella Swan – Datter af sherif Charlie Swan i Forks og Renée Dwyer i Phoenix. Hun vil helst kaldes Bella. Hun er meget klodset og genert. Hun er håbløs forelsket i vampyren Edward Cullen.
Edward Cullen – Vampyr forelsket i Bella, bor hos Carlisle og Esme, sammen med fire andre vampyrer, Alice, Jasper, Emmet og Rosalie. De kalder sig for Carlisle og Esme's adoptiv børn, selvom de ikke er i familie rent biologisk. Edward kan læse folks tanker, undtagen Bellas. Han løber hurtigere end andre vampyrer, har kold samt hård hud (som sten), er 17 år, men har levet siden 1901. Blev forvandlet i 1918 af Carlisle. Han kan som alle andre vampyrer ikke lide vareulve, da de er deres fjender.
Charlie Swan – Sherif i byen, har datteren Isabella, er skilt fra Renée Dwyer. Har ikke giftet sig igen siden bruddet med Renée.
Renée Dwyer – Isabellas mor, er altid bekymret for hende, taler næsten aldrig med sin eksmand, men hun har giftet sig igen. Hun er meget uforudsigelig, flippet og kærlig.
Jacob Black – Formskifter god ven til Bella og bliver forelsket i hende. Er medlem af en "bande" af formskiftere. Er menneskernes beskytter overfor vampyrer og kan derfor ikke lide dem. 

Eclipse (formørkelse) er den tredje bog i Twilight-sagaen.

Handlingen 

Eclipse handler om Bella og Edward. Nu er de ude af High school og skal starte et nyt liv. Der har været indbrud på Bella´s værelse og de ved ikke hvem det er. Det kunne være Victoria, som har forfulgt hende siden den første bog "Twilight" eller det kunne være Volturi-klanen, der er kommet på sporet af hende, fordi hun ved for meget om vampyrer, uden selv at være en.
Nu må varulvene og vampyrerne gå sammen for at kæmpe for Bellas sikkerhed. Imens står Bella i et meget svært valg. Hun skal enten vælge mellem formskifteren Jacob Black, som er hendes bedste ven, han prøver hele tiden at få hende til at komme lidt tættere på sig, eller hendes livs kærlighed Edward Cullen, der til trods for at havde forladt hende i New Moon (Nymåne), stadig elsker og lever for hende.

Twilight
Litteratur i 2007
Larsen

Larsen er det 7. mest almindelige danske efternavn. Navnet betyder søn af Lars.

Kendte personer med navnet 
 Aksel Larsen, dansk politiker.
 Bent Larsen, dansk skakspiller,skakstormester og forfatter. 
 Buster Larsen, dansk skuespiller.
 Camma Larsen-Ledet, dansk politiker, borgmester og minister.
 Dorothy Larsen, kgl. dansk kammersanger og direktør.
 Gunnar Helweg-Larsen, dansk chefredaktør.
 Helge Larsen, dansk politiker og undervisningsminister.
 Hugo Larsen, dansk maler.
 Jan Larsen, dansk fodboldlandsholdsspiller.
 Johannes Larsen, dansk maler og grafiker.
 John Larsen, dansk skuespiller.
 Kim Larsen, dansk sanger, sangskriver, forfatter og guitarist.
 Lars Larsen-Ledet, dansk journalist, redaktør og forfatter.
 Leif Olve Dolonen Larsen, norsk atlet
 Niels Larsen Stevns, dansk maler.
 Søren Peter Larsen, dansk politiker, arbejds- og socialminister.
 Thøger Larsen, dansk digter.
 Viggo Larsen, dansk filminstruktør og skuespiller.

Danske efternavne
Sørensen

Sørensen er det 8. mest almindelige danske efternavn. Navnet betyder søn af Søren.

Kendte personer med navnet 
 Anders Sørensen Vedel, dansk historiker, forfatter og præst.
 Anders Vos Sørensen, dansk cykelrytter.
 Arne Sørensen, dansk forfatter og politiker.
 Birgitte Hjort Sørensen, dansk skuespillerinde.
 Carl Th. Sørensen, dansk officer og krigshistorisk forfatter.
 C.Th. Sørensen, dansk have- og landskabsarkitekt.
 C.F. Sørensen, dansk marinemaler.
 Eduard Schnedler-Sørensen, dansk filminstruktør.
 Ib Holm Sørensen, dansk datamatiker.
 Inge Sørensen, dansk olympisk svømmer.
 Jørgen Leschly Sørensen, dansk fodboldlandsholdsspiller.
 Lis Sørensen, dansk sangskriver, sanger og komponist.
 Niels Holst-Sørensen, dansk tidligere olympisk atletikudøver og generalmajor i flyvevåbnet.
 Palle Sørensen, dansk politimorder.
 Poul Sørensen, dansk digter og tekstforfatter.
 Rolf Sørensen, dansk cykelrytter.
 Sejr Volmer-Sørensen, dansk pianist, skuespiller, revydirektør og tv-vært.
 Sune Lund-Sørensen, dansk filminstruktør.
 Søren Anton Sørensen, dansk officer, historisk forfatter og skakspiller.
 Villy Sørensen, dansk forfatter.

Navnet anvendt i fiktion
 Sørensen og Rasmussen er en dansk film fra 1940 instrueret af Emanuel Gregers.

Danske efternavne
Jørgensen

Jørgensen er det 10. mest almindelige danske efternavn. Navnet betyder søn af Jørgen.

Kendte personer med navnet 
 Adolph Ditlev Jørgensen, dansk historiker og rigsarkivar.
 Aksel Jørgensen, dansk maler.
 Alfred Th. Jørgensen, dansk kirkehistoriker og filantrop.
 Anker Jørgensen, dansk statsminister.
 Ellen Jørgensen, dansk historiker.
 Gunnar Jørgensen, dansk forfatter.
 Hanne Winther-Jørgensen, dansk skuespiller.
 Ingrid Jørgensen, dansk statsministerfrue.
 Johannes Jørgensen, dansk digter.
 Jørgen Jørgensen, dansk filosof.
 Jørgen Jørgensen, dansk politiker, indenrigs- og undervisningsminister.
 Minna Jørgensen, dansk skuespiller.
 Pauli Jørgensen, dansk fodboldspiller.
 Aage Winther-Jørgensen, dansk skuespiller.

Se også 
 Hotel Jørgensen

Danske efternavne
VM i skiskydning 1958

Verdensmesterskabet i skiskydning 1958 var det første VM i skiskydning og blev arrangeret af International Biathlon Union. Mesterskabet blev afviklet i Saalfelden i Østrig den første søndag i marts 1958 og bestod af én offciel konkurrence, 20 km for mænd, samt en uofficiel stafetkonkurrence.

Medaljevindere 

Der var én officiel VM-konkurrence, 20 km for mænd. Konkurrencen havde 25 deltagere og blev vundet af svenskeren Adolf Wiklund.

{| class="wikitable" style="text-align:center;"
! style="width:45px"|Plac.
! style="width:160px"|Navn
|-
| style="background:gold;"|Guld
| style="text-align:left;"| Adolf Wiklund
|-
| style="background:silver;"|Sølv
| style="text-align:left;"| Olle Gunneriusson
|-
| style="background:#cc9966;"|Bronze
| style="text-align:left;"| Viktor Butakov
|-
| 4.
| style="text-align:left;"| Sture Ohlin
|}

Den anden konkurrence på programmet var 4 × 7,5 km stafet for mænd, men det var ikke en officiel VM-disciplin, og der blev ikke uddelt VM-medaljer til de bedste hold. Stafetten kom først på det officielle VM-prgogram fra 1966.

{| class="wikitable" style="text-align:center;"
! style="width:45px"|Plac.
! style="width:200px"|Navn
|-
| style="background:gold;"|Guld
| style="text-align:left;"| Adolf Wiklund Olle Gunneriusson Sture Ohlin Sven Nilsson
|-
| style="background:silver;"|Sølv
| style="text-align:left;"| Viktor Butakov Valentin Psjenitsyn Dmitrij Sokolov Aleksandr Gubin
|-
| style="background:#cc9966;"|Bronze
| style="text-align:left;"| Arvid Nyberg Asbjørn Bakken Knut Wold Rolf Gråterud
|-
| 4.
| style="text-align:left;"| Stanisław Zięba Stanisław Styrczula Stanisław Szczepaniak Stanisław Gąsienica-Sobczak
|}

Kilder / eksterne henvisninger 
 Sports123.com – Biathlon – World Championships – Men: 20 km 
 Sports123.com – Biathlon – World Championships – Men: Teams 
 Jamtli Bildarkiv – Bild nr. 78X159:11  (billede af den svenske trup ved VM 1958) 
 Jamtli Bildarkiv – Bild nr. 78X160:3  (billede af det svenske vinderhold ved VM 1958)

Noter 

1958
Sport i 1958
Adolf Wiklund

Adolf Jacob Wiklund (19. december 1921 i Rossön – 21. september 1970) var en svensk skiskytte. 

Han vandt historiens første VM i skiskydning i 1958 i østrigske Saalfelden. Han løb også første etape på det svenske hold, som vandt VM-stafetten, som dog endnu ikke var blevet officiel VM-disciplin.

Eksterne henvisninger 

 
 Jämtli Bildarkiv – Billeder med Adolf Wiklund  

Skiskytter fra Sverige
Sportsfolk fra Sverige
VM i skiskydning 1959

Verdensmesterskabet i skiskydning 1959 var det andet VM i skiskydning og blev arrangeret af International Biathlon Union. Mesterskabet blev afviklet i Courmayeur i Italien og bestod af én offciel konkurrence, 20 km for mænd, samt en uofficiel stafetkonkurrence.

Medaljevindere 

Der var én officiel VM-konkurrence, 20 km for mænd. Konkurrencen blev vundet af Sovjetunionens Vladimir Melanin.

{| class="wikitable" style="text-align:center;"
! style="width:45px"|Plac.
! style="width:160px"|Navn
|-
| style="background:gold;"|Guld
| style="text-align:left;"| Vladimir Melanin
|-
| style="background:silver;"|Sølv
| style="text-align:left;"| Dmitrij Sokolov
|-
| style="background:#cc9966;"|Bronze
| style="text-align:left;"| Sven Agge
|}

Den anden konkurrence på programmet var 3 × 7,5 km stafet for mænd, men det var ikke en officiel VM-disciplin, og der blev ikke uddelt VM-medaljer til de bedste hold. Stafetten kom først på det officielle VM-program fra 1966.

{| class="wikitable" style="text-align:center;"
! style="width:45px"|Plac.
! style="width:200px"|Navn
|-
| style="background:gold;"|Guld
| style="text-align:left;"| Vladimir Melanin Dmitrij Sokolov Valentin Psjenitsyn
|-
| style="background:silver;"|Sølv
| style="text-align:left;"| Sven Agge Adolf Wiklund Sture Ohlin
|-
| style="background:#cc9966;"|Bronze
| style="text-align:left;"| Knut Wold Henry Hermansen Ivar Skøgsrud
|}

Kilder / eksterne henvisninger 
 Sports123.com – Biathlon – World Championships – Men: 20 km 
 Sports123.com – Biathlon – World Championships – Men: Teams

Noter 

1959
Sport i 1959
Jacob van Schuppen

Jacob van Schuppen (26. januar 1670 i Fontainebleau – 29. januar 1751 i Wien) var en østrigsk maler.

Han blev født i Frankrig, og arbejdede i Holland før han senere flyttede til Wien. I 1725 blev han udpeget som direktør for Wien Kunstakademi, da det blev genoprettet af Karl 6. som k.k. Hofakademie der Maler, Bildhauer und Baukunst.

I 1730 underviste han Adam Friedrich Oeser og han var også en inspiration for Daniel Gran. Han var nevø af Nicolas de Largillière..

Fodnoter 

Malere fra Østrig
Vladimir Melanjin

Vladimir Mikhailovitj Melanjin (; født 1. december 1933 i Kirov oblast, død 10. august 1994) var en sovjetisk skiskytte.

Ved de olympiske vinterlege 1964 i Innsbruck blev Melanjin, der stillede op for Sovjetunionen, olympisk mester på 20 km-distancen, den eneste olympiske konkurrence i skiskydning dengang. Han vandt foran sin landsmand Aleksandr Privalov og nordmanden Olav Jordet. Derudover vandt Melanin guld på 20 km ved VM i skiskydning i 1959, 1962 og 1963. Dertil kom fire stafetmedaljer: Guld i 1959, 1962 og 1963 samt sølv i 1965, men stafetkonkurrencerne talte endnu ikke som officielle VM-discipliner.

Eksterne henvisninger 

 

Skiskytter fra Rusland
Merethe Due Jensen

Merethe Due Jensen (født 10. september 1943 i Nexø) er er dansk lærer og politiker. Hun var medlem af Folketinget for Kristeligt Folkeparti i 1988 og 1993-1994; begge gange indtrådte hun i Folketinget fordi Flemming Kofod-Svendsen havde nedlagt sit mandat.

Jensen er født og opvokset i Nexø på Bornholm. Hendes forældre er kontrolassistent Jens Due og husmoder Eva Due. Efter folkeskolen i Nexø 1950-1958 var hun elev hos en lokal købmand, hvorefter hun flyttede til København. Jensen arbejdede som bogholder fra 1963 til 1971, og fra 1971 til 1973 var hun medhjælper i sin mands fotoforretning som lå i Griffenfeldsgade på Nørrebro. Hun stoppede i forretningen i 1973 for at blive vikar på Hans Tavsens Gades Skole på Nørrebro til 1974. Fra 1975 til 1978 var hun vikar på skoler i Høje-Taastrup Kommune. Jensen var fastansat lærer på Thomasskolen, en kristen friskole i Skovlunde, fra 1978 til 1990. Samtidig tog hun HF-eksamen fra Københavns Amts Forberedelseskursus i 1982 og lærereksamen (Speciale C, undervisning af retarderede børn) fra Københavns Dag- og Aftenseminarium i 1983. Hun blev lærer på Esajasskolen, en kristen friskole i Hvidovre i 1990 og underviste fortsat der i 2003.

I 1965 blev hun gift med Ebbe Jensen fra Nørrebro. Han blev kræftsyg og døde i 2001 efter 36 års ægteskab.

Hun blev folketingskandidat for Kristeligt Folkeparti i Ballerupkredsen i 1987 og skiftede til Glostrupkredsen i 1988. Ved både folketingsvalget i 1987 og folketingsvalget i 1990 blev hun første stedfortræder for Kristeligt Folkeparti i Københavns Amtskreds hvor Flemming Kofod-Svendsen blev valgt ved begge valg. Kofod-Svendsen udtrådte af Folketinget i begge disse valgperioder, hvorefter Jensen begge gange overtog hans mandat. Hun var således medlem af Folketinget fra 13. januar 1988 til valget 10. maj 1988 og fra 2. februar 1993 til valget 21. september 1994.

Jensen politiske mærkesager var kamp mod provokeret abort og kunstig befrugtning, afskaffelse af børneporno og at kristne værdier skulle i indgå folkeskolens formålsparagraf.

Referencer 

Tidligere folketingsmedlemmer fra Kristendemokraterne
Folketingsmedlemmer i 1980'erne
Folketingsmedlemmer i 1990'erne
Barsø-klassen

Barsø-klassen var en af Søværnets skibsklasser og blev betegnet som orlogskuttere. Der blev bygget i alt 9 enheder, der alle er udgået af flådens tal.

Skibene var oprindeligt bestykket med to 20 mm maskinkanoner, som efterfølgende blev udskiftet med to 12,7 mm tunge maskingeværer.

Y307 Læsø blev i 1991 ombygget til at fungere som dykkerskib. Skibene er designet primært til farvandsovervågning og søredning i de danske farvande.

De tre sidst byggede enheder i klassen adskiller sig fra de første ved at være bygget med lukkede brovinger. Alle skibene er efterhånden blevet solgt på auktion.

Referencer, kilder og eksterne links 

 Forsvaret.dk: Barsø-klassen
 Flådens historie: Barsø-klassen

Patruljefartøjer fra Danmark
Rygård

Rygård kan henvise til flere lokaliteter i Danmark:

 Rygård (Langå Sogn) – en herregård på Østfyn
 Ryegaard – en herregård på Midtsjælland
 Rygaards Skole – en skole og tidligere herregård i Hellerup
 Rygårde - tidligere en stor gård i Nørager Sogn, Norddjurs
VM i skiskydning 1961

Verdensmesterskabet i skiskydning 1961 var det tredje VM i skiskydning og blev arrangeret af International Biathlon Union. Mesterskabet blev afviklet i Umeå i Sverige den 25. februar 1961 og bestod af én offciel konkurrence, 20 km for mænd, samt en uofficiel stafetkonkurrence.

Medaljevindere 

Der var én officiel VM-konkurrence, 20 km for mænd. Konkurrencen blev vundet af Finlands Kalevi Huuskonen.

{| class="wikitable" style="text-align:center;"
! style="width:45px;"|Plac.
! style="width:160px;"|Navn
! style="width:70px;"|Tid
|-
| style="background:gold;"|Guld
| style="text-align:left;"| Kalevi Huuskonen
| 1:32:11
|-
| style="background:silver;"|Sølv
| style="text-align:left;"| Aleksandr Privalov
| 1:35:07
|-
| style="background:#cc9966;"|Bronze
| style="text-align:left;"| Paavo Repo
| 1:35:20
|-
| 4.
| style="text-align:left;"| Valentin Psjenitsyn
| 1:37:37
|-
| 5.
| style="text-align:left;"| Antti Tyrväinen
| 1:38:07
|-
| 6.
| style="text-align:left;"| Dmitrij Sokolov
| 1:38:51
|-
| 7.
| style="text-align:left;"| Magnar Ingebrigstli
| 1:39:33
|-
| 8.
| style="text-align:left;"| Tage Lundin
| 1:39:46
|}

Den anden konkurrence på programmet var 3 × 7,5 km stafet for mænd, men det var ikke en officiel VM-disciplin, og der blev ikke uddelt VM-medaljer til de bedste hold. Stafetten kom først på det officielle VM-program fra 1966.

{| class="wikitable" style="text-align:center;"
! style="width:45px"|Plac.
! style="width:200px"|Navn
|-
| style="background:gold;"|Guld
| style="text-align:left;"| Kalevi Huuskonen Paavo Repo Antti Tyrväinen
|-
| style="background:silver;"|Sølv
| style="text-align:left;"| Aleksander Privalov Valentin Psjenitsyn Dmitrij Sokolov
|-
| style="background:#cc9966;"|Bronze
| style="text-align:left;"| Klas Lestander Tage Lundin Stig Andersson
|}

Kilder / eksterne henvisninger 
 Sports123.com – Biathlon – World Championships – Men: 20 km 
 Sports123.com – Biathlon – World Championships – Men: Teams

Noter 

1961
Sport i 1961